laion/Wikipedia-Exotic huggingface dataset:
პეტრე გრუზინსკი

პეტრე პეტრეს ძე გრუზინსკი (ოფიციალური სახელი — პეტრე ბაგრატიონი; ფსევდონიმი — თამარაშვილი) (დ. 28 მარტი, 1920, თბილისი — გ. 13 აგვისტო, 1984, იქვე) — ქართველი პოეტი და დრამატურგი, საქართველოს სსრ ხელოვნების დამსახურებული მოღვაწე (1979); გიორგი XII-ის ძის, ბაგრატის შთამომავალი. მისი შვილია რეჟისორი ნუგზარ ბაგრატიონ-გრუზინსკი. დაამთავრა თბილისის სახელმწიფო უნივერსიტეტის ფილოლოგიის ფაკულტეტი (1941). ლიტერატურული მოღვაწეობა დაიწყო 1933 წლიდან. თავდაპირველად წერდა თამარაშვილის ფსევდონიმით. ანტისაბჭოთა ლექსებისათვის 1945 წელს დააპატიმრეს. თანამშრომლობდა კომპოზიტორებთან: ანდრია ბალანჩივაძესთან, ოთარ თაქთაქიშვილთან, რევაზ ლაღიძესთან, ბიძინა კვერნაძესთან, ოთარ თევდორაძესთან, სულხან ცინცაძესთან და სხვ. მის ლექსებზე შეიქმნა პოპულარული სიმღერები, მათ შორის, რევაზ ლაღიძის „გვიხმობს სამშობლო“, „სიმღერა თბილისზე“ (დაიწერა თბილისის 1500 წლისთავისათვის), გოგი ცაბაძის „ჰიმნი სიყვარულს“, „მიმღერე რამე“, „სადაც გინდა, იქ ილოცე“, ბიძინა კვერნაძის „გაზაფხულდა“, ოთარ თევდორაძის „ობელისკები“ და სხვ. მისი ლექსები აჟღერდა აგრეთვე ქართულ ფილმებში: „კეთილი ადამიანები“, „ბაში-აჩუკი“, „დღე უკანასკნელი, დღე პირველი“, „აბეზარა“, „მხიარული რომანი“, „რაც გინახავს, ვეღარ ნახავ“, „მიმინო“, „განგაში“ და სხვ. პეტრე გრუზინსკის სცენარებზე შეიქმნა ქართული ფილმები: „შეხვედრა მთაში“, „საქართველოს რიტმები“ და „საჩუქარი“. იგი არაერთი მუსიკალური კომედიის ლიბრეტოს ავტორია, რომელთაგან აღსანიშნავია „შურისმაძიებელი“, „საყვარელი დისშვილი“ და სხვ., აგრეთვე დრამატული ნაწარმოებებისა („სასჯელის შიშით“, „შემთხვევა ზღვაში“, „ბრალდებული“) და საოპერო ლიბრეტოებისა. დაკრძალულია მცხეთაში, სვეტიცხოვლის ტაძარში. ლექსები, პოემები, მინიატურები, სასიმღერო ლექსები, ნათარგმნი ლექსები (ავტორი). - თბილისი, გამ-ბა „ეროვნული მწერლობის“ სტ., 2009. - 392გვ.. - ISBN: 978-99940-28-37-5 ენციკლოპედია „საქართველო“, ტ. 2, თბ., 2012. — გვ. 167. პეტრე გრუზინსკი — საქართველოს ბიოგრაფიული ლექსიკონი
არადუ

არადუ (აფხ. Араду) — სოფელი საქართველოში, აფხაზეთის ავტონომიური რესპუბლიკის ოჩამჩირის მუნიციპალიტეტში. მდებარეობს შავიზღვისპირა დაბლობზე. თემის ცენტრი (სოფლები: არადუ, დაჩა). ზღვის დონიდან 40 მ. ოჩამჩირიდან 6 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ჩრდილოეთით არადუს ესაზღვრება სოფლები მოქვი და კოჩარა, აღმოსავლეთით — მერკულა მდ. მოქვზე, სამხრეთით არადუს ტერიტორია გადის შავ ზღვაზე, ხოლო დასავლეთით ესაზღვრება სოფლებს ტამიშსა და ლაბრას. 1989 წლის აღწერის მონაცემებით არადუს მოსახლეობა 2959 ადამიანს შეადგენდა. ამჟამად ეთნიკური უმრავლესობა აფხაზებია. XIX საუკუნეში სოფელი მოქვის სოფლის საბჭოს ეკუთვნოდა. 1886 წლის აღწერით არადუში 344 მართლმადიდებელი ქრისტიანი და 11 მაჰმადიანი-შიიტი ცხოვრობდა. ჩამომავლობით არადუში 20 თავადი, 21 აზნაური და 314 გლეხი სახლობდა. სტალინის პერიოდში არადუს ტერიტორიაზე ჩნდება ჩამოსახლებულთა დასახლება ცაგერა, სადაც ლეჩხუმის ცაგერის მუნიციპალიტეტიდან გადმოსახლებული გლეხები დასახლდნენ. მეგრელები ამ არემარეში XX საუკუნის დასაწყისიდან სახლობდნენ. 1990-იანი წლებისთვის სოფლის აფხაზური მოსახლეობა მეტწილად ასიმილირებული იყო. არადუ, ისევე როგორც ოჩამჩირის მუნიციპალიტეტის ბევრი სხვა ზღვისპირა სოფელი აფხაზურ-ქართული კონფლიქტის პერიოდში ქართველთა კონტროლს ქვეშ იყო. ომის შემდეგ სოფელი ქართულმა მოსახლეობამ დატოვა. დასახლება ცაგერა (განადგურებულია 820 საცხოვრებელი სახლი) სრულიად განადგურდა, ასევე მთლიანად განადგურდა თავად არადუ (განადგურებულია 710 საცხოვრებელი სახლი). ამჟამად სოფელი უკაცრიელია. ენციკლოპედია „საქართველო“, ტ. 1, თბ., 1997. — გვ. 184. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 17.
1872

ვიკისაწყობში არის გვერდი თემაზე: 1872 1872 (ათას რვაას სამოცდათორმეტი) წელი — გრიგორიანული კალენდრის ნაკიანი წელიწადი, რომლის პირველი დღეა ორშაბათი და იულიუსის კალენდრის ნაკიანი წელიწადი, რომლის პირველი დღეა შაბათი. ამ წელს კალენდრებს შორის განსხვავება იყო 12 დღე. ეს წელი არის XIX საუკუნის მე-8 დეკადის მე-2 წელი. 1 მარტი : აშშ-ში გაიხსნა იელოუსტოუნის ეროვნული პარკი — მსოფლიოში პირველი ეროვნული პარკი. მთავარი სტატია: კატეგორია:დაბადებული 1872. 1 იანვარი : ხუან ხოსე ესტრადა — ნიკარაგუელი პოლიტიკოსი (გ. 1967) 3 იანვარი  : სამსონ ფირცხალავა — ქართველი საზოგადო და პოლიტიკური მოღვაწე (გ. 1952) 6 იანვარი : ალექსანდრე სკრიაბინი — რუსი კომპოზიტორი (გ. 1915) 10 იანვარი : არჩილ ჯორჯაძე — ქართველი პოლიტიკური და საზოგადო მოღვაწე (გ. 1913) 13 იანვარი  : ნინო ნაკაშიძე — ქართველი მწერალი და საზოგადო მოღვაწე. (გ. 1963) 20 იანვარი  : ფილიპე გოგიჩაიშვილი — ქართველი ექიმი, მწერალი, ეკონომისტი, პუბლიცისტი, კრიტიკოსი. (გ. 1950) 23 იანვარი  : იოჟე პლეჩნიკი — სლოვენი არქიტექტორი. (გ. 1957) 14 თებერვალი : ლუარსაბ ანდრონიკაშვილი — ქართველი მეცნიერი (გ. 1939) 16 თებერვალი  : ნიკოლოზ გოცირიძე — ქართველი მსახიობი (გ. 1949) 26 თებერვალი  : ლუარსაბ ანდრონიკაშვილი — ქართველი იურისტი და საზოგადო მოღვაწე (გ. 1939) 3 მარტი  : ვილჰელმს პურვიტისი — ლატვიელი ფერმწერი (გ. 1945) 7 მარტი  : პიტ მონდრიანი — ნიდერლანდელი ფერმწერი (გ. 1944) 18 მარტი : ილია ზურაბიშვილი — ქართველი მწერალი (გ. 1955) 19 მარტი : სერგეი დიაგილევი — რუსი ხელოვნებათმცოდნე (გ. 1929) 19 მარტი  : ალექსანდრა კოლონტაი — საერთაშორისო და რუსეთის რევოლუციური მოძრაობის მოღვაწე (გ. 1952) 18 მაისი : ბერტრან რასელი — ინგლისელი მათემატიკოსი და ფილოსოფოსი 4 ივლისი : კალვინ კულიჯი — აშშ-ის 30-ე პრეზიდენტი (გ.1933) 16 ივლისი : რუალ ამუნდსენი — ნორვეგიელი მკვლევარი (გ.1928) 3 აგვისტო : ჰაკონ VII — ნორვეგიის მეფე (გ.1957) 31 ოქტომბერი : თუმანიშვილი, გიორგი — ქართველი ინჟინერი (გ.1937) ილია აგლაძე, — ქართველი პუბლიცისტი, ჟურნალისტი, მთარგმნელი (გ.1948) მელქისედეკ III — სრულიად საქართველოს კათოლიკოს-პატრიარქი 1952-1960 (გ.1960) ჰაფიზ იბრაჰიმი — არაბი მწერალი, ჟურნალისტი (გ.1932) მთავარი სტატია: კატეგორია:გარდაცვლილი 1872. 2 აპრილი : სემიუელ მორზე - ამერიკელი გამომგონებელი (დ.1791)
სოხუმის ტროლეიბუსი

სოხუმის ტროლეიბუსი — ტროლეიბუსის სისტემა ქალაქ სოხუმში. გაიხსნა 1968 წლის 3 იანვარს. ამჟამად ძირითადად დაკომპლექტებულია ЗиУ-9 მარკის მანქანებით, რომელთა დიდი ნაწილი ქალაქს საჩუქრად გადასცა მოსკოვისა და მაიკოპის ადმინისტრაციამ (2003-2005). დეპოს 2006 წლიდან ხელმძღვანელობს ალექსანდრე ხარაზია. აფხაზურ-ქართულ კონფლიქტამდე ქალაქში ოთხი მარშრუტი იყო: პირველი მიკრორაინი - კელასური სკოლა #12 - თხუბუნი რკინიგზის დასახლება - ბაზარი პირველი მიკრორაიონი - სკოლა #12 2006 წლისთვის სოხუმში ოთხი მარშრუტი მოქმედებდა: ბაზარი - ახალი რაიონი თხუბუნი - შუქურა ახალი რაიონი - თხუბუნი რკინიგზის დასახლება - ბაზარი. 2008 წელს მარშრუტი #3 დახურეს. ყოფილი პირველი მიკრორაიონი შეესაბამება ახალ რაიონს, სკოლა #12 - შუქურას, რკინიგზის დასახლება - ძველ დასახლებას. ბათუმი (გაუქმებულია) გორი (გაუქმებულია) ზესტაფონი (შეწყდა მშენებარე) ზუგდიდი (გაუქმებულია) თბილისი (გაუქმებულია) ოზურგეთი (გაუქმებულია) რუსთავი (გაუქმებულია) სამტრედია (გაუქმებულია) სოხუმი (მოქმედია) ფოთი (გაუქმებულია) ქობულეთი (შეწყდა მშენებარე) ქუთაისი (გაუქმებულია) ცხინვალი (გაუქმებულია) ჭიათურა (გაუქმებულია) KLEMENT, Radim. Konec trolejbusů v Gruzii. Československý dopravák. 2010, roč. IX., čís. 4, s. 40–44. Peter Haseldine: Trolleynews. In: Trolleybus Magazine. Nr. 264, 2005, ISSN 0266-7452, S. 136. Hochspringen ↑ Peter Haseldine: Trolleynews. In: Trolleybus Magazine. Nr. 278, 2008, ISSN 0266-7452, S. 135. Hochspringen ↑ Peter Haseldine: Trolleynews. In: Trolleybus Magazine. Nr. 290, 2010, ISSN 0266-7452, S. 41. სოხუმის ტროლეიბუსის ინფრასტრუქტურის ფოტოები სოხუმის ტროლეიბუსის მოძრავი შემადგენლობის მონაცემთა ბაზა და ფოტოები სოხუმის ტროლეიბუსის სქემა (2016) სტატია სოხუმის ტროლეიბუსის შესახებ
1871

ვიკისაწყობში არის გვერდი თემაზე: 1871 1871 (ათას რვაას სამოცდათერთმეტი) წელი — გრიგორიანული კალენდრის არანაკიანი წელიწადი, რომლის პირველი დღეა კვირა და იულიუსის კალენდრის არანაკიანი წელიწადი, რომლის პირველი დღეა პარასკევი. ამ წელს კალენდრებს შორის განსხვავება იყო 12 დღე. ეს წელი არის XIX საუკუნის მე-8 დეკადის 1-ლი წელი. გაიხსნა ამიერკავკასიის პირველი სარკინიგზო ხაზი: ფოთი-შორაპანი. 2 იანვარი : ამადეუს I ესპანეთის მეფე გახდა. 18 იანვარი : შეიქმნა გერმანიის იმპერია. 18 მარტი : პარიზში დაიწყო აჯანყება, შეიქმნა პარიზის კომუნა. 10 მაისი : ხელი მოეწერა ფრანკფურტის ზავს საფრანგეთ-პრუსიის 1870-1871 წლების ომში. 12 მაისი : ოტო ბისმარკმა გერმანიის იმპერიის რაიხსკანცლერის პოსტი დაიკავა. მთავარი სტატია: კატეგორია:დაბადებული 1871. 14 იანვარი  : გიორგი გოთუა — ქართველი გენერალი (გ. 1936) 17 იანვარი : ნიკოლაე იორგა — რუმინელი პოლიტიკოსი, ისტორიკოსი, ფილოსოფოსი, არქეოლოგი, მწერალი (გ. 1940) 21 იანვარი : მოსე თოიძე — ქართველი მხატვარი (გ. 1953) 4 თებერვალი : ფრიდრიხ ებერტი — გერმანელი პოლიტიკოსი (გ. 1925) 25 თებერვალი  : ლესია უკრაინკა — უკრაინელი პოეტი (გ. 1913) 5 მარტი : როზა ლუქსემბურგი — საერთაშორისო მუშათა მოძრაობის მოღვაწე (გ. 1919) 18 მარტი : რეჯინალდ ოლდუორთ დეილი — კანადელ-ამერიკელი გეოლოგი და პეტროგრაფი (გ. 1957) 27 მარტი : ჰაინრიხ მანი — გერმანელი მწერალი (გ. 1950) 10 ივლისი : მარსელ პრუსტი — ფრანგი მწერალი (გ. 1922) 14 აგვისტო : გუანსიუი — ჩინეთის იმპერატორი (გ. 1908) 16 აგვისტო : ზაქარია ფალიაშვილი — ქართველი კომპოზიტორი 29 აგვისტო : ალბერ ლებრანი — საფრანგეთის პრეზიდენტი 30 ოქტომბერი : პოლ ვალერი — ფრანგი პოეტი (გ. 1945) მთავარი სტატია: კატეგორია:გარდაცვლილი 1871. 18 მარტი : დე მორგანი, აუგუსტუს - მათემატიკოსი (დ.1806) 5 ოქტომბერი : აფანასიევი, ალექსანდრე - რუსი ისტორიკოსი, ლიტერატურათმცოდნე, ფოლკლორისტი
ლოგოგრამა

ლოგოგრამა (ბერძნ. λόγος « სიტყვა“ და γράμμα, „ასო“) — ერთი გრაფემა, რომელიც აღნიშნავს მთელ ლემას და არა მხოლოდ მისი ფონემების ერთ ნაწილს. უმეტეს შემთხვევაში ლოგოგრამაში არაფერი მიანიშნებს მის აღმნიშვნელზე (როგორ უნდა იქნას წარმოთქმული). ეს არის ერთი წერილობითი ნიშანი, რომელიც მთელ სიტყვას აღნიშნავს კონკრეტული ენისგან დამოუკიდებლად. ლოგოგრამა, რომელიც რეალობის აბსტრაქტულ ელემენტს აღნიშნავს (როგორიცაა ცნება, ლემა, მორფემა) არის იდეოგრამა. ხოლო ნიშანი, რომელიც პირდაპირ, ხატვით წარმოადგენს რეალობის კონკრეტულ ელემენტს არის პიქტოგრამა. ლოგოგრაფიკული სისტემა დამწერლობის ყველაზე ძველი სისტემაა. მას იყენებდნენ ახლო აღმოსავლეთის, აზიის, სამხრეთ ამერიკის უძველესი ცივილიზაციის წარმომადგენლები, როგორებიცაა: ანტიკური ეგვიპტის იეროგლიფები ლუვიტურ ენაში არსებული იტიტური იეროგლიფები. შუმერულ, აქადურ და სხვა სემიტურ ენებში გამოყენებული ლურსმნული დამწერლობა ჩინურ, იაპონურ, კორეულ, ვიეტნამურ ენებში არსებული სინოგრამები. მაიას დამწერლობა, რომელიც გამოიყენებოდა მაიას ენებში. ლათინური დამწერლობის მქონე ევროპულ ენებში ძალიან მცირე რაოდენობით გვხვდება ლოგოგრამები. თუმცა არის ისეთებიც, რომლებიც ძალიან ხშირად გამოიყენება. ასეთებია, მაგალითად, არაბული ციფრები. მაგ. ლოგოგრამა 1 სხვადასხვა ენაში სხვადასხვა აღმნიშვნელს შეესაბამება: ფრანგულ ენაში un, une; ინგლისურში – one; ქართულში - ერთი და ა.შ. ასევეა სხვა ციფრების შემთხვევაშიც. ციფრების გარდა ცნობილია სხვა ლოგოგრამებიც, როგორიცაა მაგ. & (ქართ. „და“, ინგლ. „and”, ფრანგ. „et“ და ა.შ); @ (ფრანგ. “chez”, ინგლ. “at”); € და ა.შ. ლოგოგრამების თავისებურებას წარმოადგენს ის, რომ სხვადასხვა ენის წარმომადგენლებისთვის ერთნაირად გასაგებია.
მისტერ ბლისი

მისტერ ბლისი (ინგლ. Mr. Bliss) — ჯ. რ. რ. ტოლკინის საბავშვო წიგნი, რომელიც გამოიცა 1982 წელს. ეს არის ტოლკინის ნაკლებად ცნობილი მოთხრობა, რომელშიც აღწერილია მისტერ ბლისისა და მისი მანქანის ამბავი. სიუჟეტური ხაზი აგებულია გაბრაზებული მეზობლების, დათვების, გამყიდვლებისა და სხვა გმირების მონაწილეობით. თავად ამ ისტორიის შთაგონებად იქცა ტოლკინის პირადი გამოცდილება მანქანასთან, რომელიც მან 1932 წელს შეიძინა. დათვების სახით წარმოდგენილია მისი შვილების სათამაშოები. ტოლკინი თავად იყო წიგნის გარეკანის ავტორი და ილუსტრატორი. წიგნი არ გამოცემულა პროფესორის გარდაცვალებამდე. იგი მდიდრულად ილუსტრირებული იყო, ამიტომაც გამოცემა საკმაოდ დიდ თანხებთან იყო დაკავშირებული. 1982 წლის გამოცემაში თითო გვერდი უკავია ტოლკინის ხელნაწერ ვარიანტს და ილუსტრაციებს, ხოლო მეორე — ნაბეჭდ ვერსიას. ინფორმაცია საიტზე Tolkien Library
Googlepedia

Googlepedia — Mozilla Firefox-ის გაფართოება. ძებნის რეზულტატებში აჩვენებს მართებულ ვიკიპედიის სტატიებს. სტატიაში ბმულებზე მოქმედებისას გაეშვება გუგლის ძებნის მექანიზმი. Mozilla Firefox
AllPeers

AllPeers — Mozilla Firefox ბრაუზერის უფასო გაფართოება 2006 წელს. 2008 წლის 2 მარტს, AllPeers გამოცხადდა დახურულ პროექტად. გაფართოება სოციალური ქსელის აწყობის და ფაილების P2P ბაზაზე გავრცელების საშუალებას იძლეოდა. Mozilla Firefox
Deepest Sender

Deepest Sender — კლიენტ პროგრამა, რომელიც მომხმარებელს უშუალოდ Firefox-იდან ბლოგის შექმნის საშუალებას აძლევს. ის პირველრიგში არის LiveJournal კლიენტი, მაგრამ ის ასევე უზრუნველყოფს ბლოგერს(GData) და WordPress (metaWeblog). Mozilla Firefox
1870

ვიკისაწყობში არის გვერდი თემაზე: 1870 1870 (ათას რვაას სამოცდაათი) წელი — გრიგორიანული კალენდრის არანაკიანი წელიწადი, რომლის პირველი დღეა შაბათი და იულიუსის კალენდრის არანაკიანი წელიწადი, რომლის პირველი დღეა ხუთშაბათი. ამ წელს კალენდრებს შორის განსხვავება იყო 12 დღე. ეს წელი არის XIX საუკუნის მე-7 დეკადის მე-10 წელი. 19 ივლისი : საფრანგეთმა ომი გამოუცხადა პრუსიას. 4 სექტემბერი : საფრანგეთში იმპერატორი ნაპოლეონ III ჩამოაგდეს. გამოცხადდა მესამე რესპუბლიკა. მთავარი სტატია: კატეგორია:დაბადებული 1870. 4 იანვარი  : გეორგ ეშერიხი — გერმანელი პოლიტიკოსი (გ. 1941) 6 იანვარი : გუსტავ ბაუერი — გერმანელი სოციალ-დემოკრატი პოლიტიკოსი (გ. 1944) 8 იანვარი : მიგელ პრიმო დე რივერა — ესპანეთის სამხედრო და პოლიტიკური მოღვაწე (გ. 1930) 16 იანვარი  : იური იააკსონი — ესტონელი სახელმწიფო მოღვაწე. (გ. 1942) 24 იანვარი  : ჰერბერტ კილპინი — ინგლისელი ფეხბურთელი და მწვრთნელი. 27 იანვარი  : იუჰო კუსტი პაასიკივი — ფინელი პოლიტიკური მოღვაწე (გ. 1956) 3 თებერვალი : ადა ნეგრი — იტალიელი პოეტი ქალი. (გ. 1945) 7 თებერვალი  : ალფრედ ადლერი — ავსტრიელი ექიმი და ფსიქოთერაპევტი. (გ. 1937) 15 თებერვალი  : ბესარიონ ქებურია — საქართველოს სამოქალაქო ავიაციის ფუძემდებელი. (გ. 1958) 1 აპრილი : ჰამაგუტი ოსატი - იაპონიის პოლიტიკური მოღვაწე (გ.1931) 22 აპრილი : ლენინი, ვლადიმირ - რუსი რევოლუციონერი (გ.1924) 17 მაისი : ჰაგვერდიევი, აბდურაჰიმ - აზერბაიჯანელი საბჭოთა მწერალი (გ.1933) 10 ოქტომბერი : ბუნინი, ივან - რუსი მწერალი (გ.1953) მთავარი სტატია: კატეგორია:გარდაცვლილი 1870. 9 ივნისი : დიკენსი, ჩარლზ - ინგლისელი მწერალი (დ.1812) 23 სექტემბერი : მერიმე, პროსპერ - ფრანგი მწერალი (დ.1803) 5 დეკემბერი : დიუმა, ალექსანდრ (უფროსი) - ფრანგი მწერალი (დ.1802)
ესენი

ესენი (გერმ. Essen) — ქალაქი გერმანიაში. მდებარეობს ჩრდილოეთ რაინ-ვესტფალიის მხარეში. პეჩთან და სტამბოლთან ერთად არის ევროპის 2010 წლის კულტურული დედაქალაქი. გერმანიის დიდი ქალაქების სია ↑ Alle politisch selbständigen Gemeinden mit ausgewählten Merkmalen am 31.12.2022 — DESTATIS, 2023. <a href="https://wikidata.org/wiki/Track:Q122987347"></a><a href="https://wikidata.org/wiki/Track:Q764739"></a>
რაიხსტაგი

ტერმინით რაიხსტაგი შეიძლება აღნიშნული იყოს: რაიხსტაგი (შენობა) — რაიხსტაგის შენობა ბერლინში (გერმანია), რომელშიც სხდომებს ატარებდნენ გერმანიის იმპერიის და ვაიმარის რესპუბლიკის რაიხსტაგები და დღესდღეობით გერმანიის ბუნდესტაგი. რაიხსტაგი (საღვთო რომის იმპერია) — რაიხის სოციალური ფენების წარმომადგენელთა ყრილობა გერმანელი ერის საღვთო რომის იმპერიაში. რაიხსტაგი (ჩრდილო გერმანიის კავშირი) — პარლამენტი ჩრდილო გერმანიის კავშირის დროს, 1866–1871 რაიხსტაგი (გერმანიის იმპერია) — რაიხის პარლამენტი გერმანიის იმპერიის დროს, 1871–1918  რაიხსტაგი (ვაიმარის რესპუბლიკა) — რაიხის პარლამენტი ვაიმარის რესპუბლიკის დროს, 1919–1933  რაიხსტაგი (მესამე რაიხი) — არათავისუფალი არჩევნებით არჩეული რაიხის პარლამენტი მესამე რაიხის დროს, 1933–1945  რაიხსტაგი (ავსტრია) — სახალხო წარმომადგენლობით პალატა ავსტრიაში 1848 წლის მარტის რევოლუციის შემდგომ.
სპარსეთის ყურე

სპარსეთის ყურე (სპარს. خليج فارس Xalij-e Fârs, არაბ. الخليج الفارسي al-Khalīj al-fārsī) — ყურე ირანსა და არაბეთის ნახევარკუნძულს შორის. ჰორმუზის სრუტით უერთდება ომანის ყურეს, არაბეთის ზღვას და ინდოეთის ოკეანეს. სპარსეთის ყურის მოსაზღვრე ქვეყნებია: ომანი, არაბთა გაერთიანებული საამიროები, საუდის არაბეთი, კატარი, ბაჰრეინი, ქუვეითი, ერაყი და ირანი. სპარსეთის ყურეში ჩაედინება ტიგროსი და ევფრატი. სპარსეთის ყურის რეგიონი მდიდარია ნავთობის მარაგებით. არაბულენოვან ქვეყნებში არ იყენებენ ტერმინს „სპარსეთის ყურე“; მათთვის ეს „არაბული ყურეა“. ინგლისურენოვან ლიტერატურაში ამ პოლიტიზებული პრობლემის თავიდან ასაცილებლად უბრალოდ „ყურეს“ ახსენებდნენ, რომელსაც მთავრულით წერდნენ (The Gulf). 2006 წლის მარტ–აპრილში გამართულმა გაეროს 23–ე სესიამ ლეგიტიმურად ცნო ტერმინი სპარსეთის ყურე და ის ამჟამად ოფიციალურად გამოიყენება გაეროს წევრი ქვეყნების მიერ. ↑ რევაზ გაჩეჩილაძე, ახლო აღმოსავლეთი, სივრცე, ხალხი და პოლიტიკა. თბ. 2008, გვ. 39 ↑ Working Paper No. 61, UNITED NATIONS GROUP OF EXPERTS ON GEOGRAPHICAL NAMES, dated March 28, April 4, 2006, p.2 ვიკისაწყობში არის გვერდი თემაზე: სპარსეთის ყურე
ერიხ ლუდენდორფი

ერიხ ლუდენდორფი (გერმ. Erich Ludendorff; დ. 9 აპრილი, 1865, კრუჟევნია, პოზნანი, პრუსიის სამეფო, გერმანიის იმპერია — გ. 20 დეკემბერი, 1937, ტუცინგი, ბავარია, გერმანია) — გერმანელი სამხედრო მოღვაწე, უმაღლესი სახმელეთო ჯარების მთავრსარდლობის (OHL) შეფი და გერმანიის ერთ-ერთი წამყვანი გენერალი პირველი მსოფლიო ომის დროს. Margarethe Ludendorff: Als ich Ludendorff's Frau war. Drei Masken Verlag, München 1929. Kurt Fügner: General Ludendorff im Feuer vor Lüttich und an der Feldherrnhalle in München 1935. Mathilde Ludendorff und Mitarbeiter: Erich Ludendorff – Sein Wesen und Schaffen. Ludendorffs Verlag, München 1938. Ludendorff, Erich s. Geburtstag, Zum 75., des Feldherrn Erich Ludendorff am 9. Ostermonds. 1940. შეგიძლიათ იხილოთ მედიაფაილები თემაზე „ერიხ ლუდენდორფი“ ვიკისაწყობში. ერიხ ლუდენდორფი — Find a Grave-ზე
სიდჰართა გაუტამა

სიდჰართა გაუტამა (სანსკრიტი सिद्धार्थ गौतम, პალი Siddhattha Gotama; დაახ. ძვ. წ. 563 - ძვ. წ. 483) — ძველი ინდოელი სულიერი მოძღვარი და ბუდიზმის დამაარსებელი. იგი ასევე ცნობილია როგორც შაკიამუნი, ანუ ბრძენი შაკიების გვარიდან. ბუდას ბიოგრაფია ბურუსითაა მოცული, რადგან მისი ცხოვრების აღწერები მისი წასვლის შემდეგ დაახლოებით 300 წლის მერე დაიწერა. ბუდა შაკიამუნის პირველი ცხოვრების აღწერა მოცემულია სუტრა Majjhima Nikaya-ში, პალიზე, რომელიც შედის ტრიპიტაკაში. თუმცა ამ სურტიდან შეუძლებელია ბუდას ცხოვრებაზე რაიმე წარმოდგენის მიღება, იგი ძალიან წყვეტილ ცნობებს იძლევა. პირველი შედარებით სრული ბიოგრაფიები დაიწერა ძვ. წ. II საუკუნეში... ძველი ბუდისტური წყაროების თანახმად, მომავალი ბუდა დაიბადა ქალაქ ლუმბინიში, თანამედროვე ნეპალის ტერიტორიაზე, კშატრულ ტომ შაკიების მეფის ოჯახში. ლეგენდის თანახმად სიდჰართას დაბადებამდე, მის დედას ჰქონდა თეთრი სპილოს ხილვა, რაც მიმანიშნებელია ბუდას განსაკუთრებულობაზე. სიდჰართჰა დაიბადა მაისში, სავსე მთვარის დროს, ბუდისტურ სამყაროში მისი დაბადების დღე ფართოდ აღინიშნება. ლეგენდის თანახმად დედამისი მშობიარობისას გარდაიცვალა. თუმცა უფრო ადრეული ისტორიული წყაროების თანახმად შაკიამუნი დაიბადა არა სამეფო, არამედ არისტოკრატიულ ოჯახში, მეომრების კასტიდან, მცირე რესპუბლიკა შაკაში. მის მამას ერქვა შუდხოდანა, ხოლო დედის სახელი უფრო გვიანდელ წყაროებში გაჩნდა - მაიადევი (მაჰამაია). ახალდაბადებულ სიდჰართას სხეულზე ამოაჩნდა დიდი ადამიანის 32 მაჩვენებელი. წინასწარმეტყველმა ასიტამ უთხრა ამის შესახებ მეფეს, რომ პატარა ან დიდი მეფე ან დიდი წმინდანი გახდება. მამას სურდა რომ შვილი დიდი მეფე გამხდარიყო და შესაბამისად ზრდიდა. სიდჰართჰას არიდებდნენ ყველაფერს, რასაც შეეძლო მისი დამწუხრება. სიდჰართას ბავშვობა და სიყმაწვილე უზრუნველი იყო. იგი 16 წლის იყო, როდესაც მამამ მას შერთო ცოლად იასოდჰარა. მალე მათ ვაჟი რაჰული ეყოლათ. ენციკლოპედია „ბრიტანიკა“ ↑ 1.0 1.1 1.2 Гожева Н. А. БУДДА ШАКЬЯМУНИ // Большая российская энциклопедия. т. 4. — М., 2006. — стр. 296–297. ვიკისაწყობში არის გვერდი თემაზე: სიდჰართჰა გაუტამა
აკრონიმი

აკრონიმი (ძვ. ბერძნ. άκρος [akros] — „ბოლოში“, „უკიდურესი“ და όνυμα [onoma] — „სახელი“) — სიტყვათა ჯგუფის აბრევიაცია, რომელიც შედგება ამ სიტყვათა პირველი ასოებისგან და რომლის შედეგად მიღებული აკრონიმი წარმოითქმის, როგორც ერთი ჩვეულებრივი სიტყვა. ამ შემთხვევაში ლაპარაკობენ ასევე ლექსიკალიზაციაზეც. ამ მხრივ აკრონიმი განსხვავდება იმგვარი აბრევიაციისგან, რომლის ასოები ცალკეულ ბგერებად წარმოითქმის (მაგ. SNCF) და აბრევიაციისგან, რომელიც წარმოთქმისას გრძელდება (etc.). აკრონიმი ჩვეულებრივ იწერება როგორც: საზოგადო არსებითი სახელი. მაგ.: ლაზერი (laser - „Light Amplification by Stimulated Emission of Radiation“), შიდსი - „შეძენილი იმუნური დეფიციტის სინდრომი (aids - „Acquired Immune Deficiency Syndrome“), ამო - „ამოუცნობი მფრინავი ობიექტი“ (ufo - „Unidentified flying object“). ან ასომთავრულით დაწყებული, როგორც საკუთარი სახელი. მაგ. Nasa („National Aeronautics and Space Administration“, ნასა), Nato („North Atlantic Treaty Organization“, ნატო), Unesco („United Nations Educational, Scientific and Cultural Organization“, იუნესკო). აკრონიმთა დაწერილობის შესახებ საერთო წესი არ არსებობს, ამდენად ზემოთმოყვანილი ორივე შემთხვევა დასაშვებია. აკრონიმებს უმეტეს შემთხვევაში არ გააჩნიათ მრავლობითი ფორმა, გარდა იმ შემთხვევისა, როცა საზოგადო სახელს აღნიშნავენ: ლაზერები, რადარები და ა.შ. მსოფლიოში ყველაზე გრძელ აკრონიმს წარმოადგენს რუსული Нииомтплабопармбетзелбетрабсбомонимонконотдтехстромонт (54 ასო), ინგლისურად NIIOMTPLABOPARMBETZHELBETRABSBOMONIMONKONOTDTEKHSTROMONT ("The laboratory for shuttering, reinforcement, concrete and ferroconcrete operations for composite-monolithic and monolithic constructions of the Department of the Technology of Building-assembly operations of the Scientific Research Institute of the Organization for building mechanization and technical aid of the Academy of Building and Architecture of the Union of Soviet Socialist Republics."). Abbreviations.com - აკრონიმებისა და აბრევიაციების მონაცემთა ბაზა Acronym Finder - აკრონიმები და ინიციალიზმები (550,000-ზე მეტი მონაცემი) All Acronyms - აკრონიმებისა და აბრევიაციების კოლექცია (600,000-ზე მეტი განსაზღვრება) ↑ აკრონიმი ↑ აკრონიმი
პაულ ფონ ჰინდენბურგი

პაულ ლუდვიგ ჰანს ანტონ ფონ ბენეკენდორფ უნდ ფონ ჰინდენბურგი (გერმ. Paul Ludwig Hans Anton von Beneckendorff und von Hindenburg; დ. 2 ოქტომბერი 1847, პოზნანი — გ. 2 აგვისტო 1934, ნოიდეკი (დღ. ოგროდიენეცი), აღმოსავლეთი პრუსია) —გერმანელი სამხედრო და სახელმწიფო მოღვაწე, გენერალ-ფელდმარშალი, გერმანიის მეორე რაიხსპრეზიდენტი 1925–1934 წლებში ვაიმარის რესპუბლიკის დროს. 1847 - 2 ოქტომბერი: პრუსიელ ოფიცერს და მემამულეს რობერტ ფონ ბენეკენდორფ უნდ ფონ ჰინდენგურგს და მის მეუღლეს ლუიზეს (დაბ. შვიკარტი, გერმ. Schwickart) შეეძინათ ვაჟი პაული. 1859 - 1866 - გიმნაზიის დამთავრების შემდეგ ჰინდენბურგი სწავლობდა ჯერ ვალშტატის, შემდგომ კი ბერლინის კადეტთა სკოლაში. 1866 - მონაწილეობდა კიონიგგრეცის ბრძოლაში. 1870 - 1871 - მონაწილეობდა გერმანია-საფრანგეთის ომში და იბრძოდა სედანთან. 1893 წელს გახდა პოლკოვნიკი, 1897 წელს გენერალ-მაიორი. 1900 წლიდან იყო გენერალ-ლეიტენანტი. 1903 წლიდან იყო ინფანტერიის გენერალ. 1911 წლიდან გავიდა თადარიგში. 1914 წლის 21 აგვისტოს პირველი მსოფლიო ომის დაწყებიდან 3 კვირის შემდეგ ჰინდენბურგი დაუბრუნდა არმიას და დაინიშნა მე-8 არმიის მთავარსარდლად, რომლის შტაბის უფროსი იყო ერიხ ლუდენდორფი. 26 აგვისტო: ტანენბერგის ბრძოლაში გაანადგურა რუსეთის მე-2 არმია. 6 სექტემბერი: მაზურიის ტბებთან გაანადგურა რუსეთის 1-ლი არმია, რისთვისაც გენერალ-ფელდმარშალის წოდება მიენიჭა. 1 ნოემბერი: დაინიშნა აღმოსავლეთ ფრონტის ჯარების უმაღლეს მთავარსარდლად. 1916 წლის 29 აგვისტოს ერიხ ფონ ფალკენჰაინის გადაყენების შემდეგ ჰინდენბურგი დაინიშნა ჯარების უმაღლესი მთავარსარდლობის (გერმ. Oberste Heeresleitung - OHL) მეთაურად და ლუდენდორფი მისი პირველი გენერალ-კვარტიერმაისტერი გახდა. 1918 წლის გაზაფხულ-ზაფხულის დროს იყო მის მიერვე შემუშავებული სტრატეგიული შეტევითი კამპანიის ხელმძღვანელი დასავლეთის ფრონტზე. 1918 - 29 სექტემბერი: გაზაფხულზე ჩატარებული წარუმატებელი შეტევის შემდეგ "OHL"-მ მოითხოვა სასწრაფოდ ზავის დადება და საპარლამენტო მთავრობის დანიშვნა. 9 ნოემბერი: ჰინდენბურგის რჩევით კაიზერ ვილჰელმ II-მ გერმანია დატოვა და ემიგრაციაში წავიდა ნიდერლანდებში. 10 სექტემბერი: მისი ხელმძღვანელობით შეიქმნა პროვიზორული მთავრობა, რომელსაც უნდა ჩაეხშო რევოლუციური გამოსვლები და ეზრუნა ფრონტიდან ჯარების მშვიდობიანი დაბრუნებისათვის. 1919 წელს მეორედ გადადგა თანამდებობიდან. 1925 - 1934 წლებში იყო გერმანიის რაიხსპრეზიდენტი. 1925 წელს აირჩიეს გერმანიის პრეზიდენტად. 1932 წელს 84 წლის მოხუცი და ცუდი ჯანმრთელობის ჰინდენბურგი იძულებული იყო მეორედ ეყარა კენჭი პრეზიდენტად როგორც ერთადერთი კანდიდატი ვისაც შეეძლო ადოლფ ჰიტლერის დამარცხება. მეორე საპრეზიდენტო ვადის დროს ცდილობდა არ დაეშვა ნაცისტური პარტიის ხელისუფლებაში მოსვლა, მაგრამ 1933 წლის იანვარში იძულებული იყო დაენიშნა ჰიტლერი რაიხსკანცლერად. ჰინდენბურგი ერთი წლის შემდეგ გარდაიცვალა, რის შემდეგაც ჰიტლერმა რაიხსპრეზიდენტის თანამდებობა გააუქმა და თვითონ გახდა სახელმწიფო მეთაური როგორც „ფიურერი და რაიხსკანცლერი“. ვიკისაწყობში არის გვერდი თემაზე: პაულ ფონ ჰინდენბურგი